Alán

Ta atros usos se veiga Alán (desambigación)

Alán u Alano ye un antroponimo masculín d'etimolochía no guaire clara, d'uso frecuent en ciertos países d'Europa Occidental pero sin guaire tradición d'uso en aragonés.

 Etimolochía 
200px|thumb|left|Anvista de Los Alanos dende Zuriza, toponimo que se puet remontar a l'antroponimo "Alano".
Os bretons han estau entre os primers pueblos en usar este antroponimo, ya en o sieglo VI. Estió un antroponimo dinastico, bi heba reis y nobles bretons con este nombre y mencionaus en o "Libro de las Cheneracions".

Se sabe que dende Bretanya se trasmitió l'uso d'este antroponimo a Anglaterra con a participación de bretons en a invasión normanda d'Anglaterra dimpués d'a Batalla de Hastings en o sieglo XI. Tanimientres en Francia se feba servir ya a forma francesa Alain y as suyas variants.

No queda claro si a etimolochía d'"Alán" se remonta a una radiz celtica u a lo etnomimo d'os alanos. En bretón alan, termin coloquial pa dicir "rabosa" y antigament "ciervo", y conoixiu tamién en galés antigo, y con un probable antroponimo homologo celtibero Elanus.Kruta, Venceslas, Los celtas, EDAF, 1977, p. 195. Una relación con o etnonimo d'os alanos podría chustificar-se por a presencia d'alanos en a rechión d'o Loira a principios d'o sieglo V, a on podrían haber teniu contacto con os bretons y os galo-romanos.Tous les prénoms celtiques d'Alain Stéphan - Éditions Jean-Paul Gisserot - Collection Terre des Celtes ISBN 978-2-87747-395-8

L'antroponimo "Alán" u "Alano" podría explicar ciertos toponimos d'as vals Echo y Ansó como "Sierra d'Alano", "Rincón d'Alano", "Camino d'Alano", "Cordal de los Alanos", "Alano a Ralla", "Alano Espelunga", "Achar d'Alano", etcetera.

 Formas d'Alán en diferents luengas 
Bretón: Alan
Gaelico: Ailean
Galés: Alun 
Latín: Alanus
Castellano: Alano
Catalán: Alà
Francés: Alain, Alan
Occitán: Alan 
Anglés: Alan, Allan, Allen, Allyn
Diminutivos: Al 
Feminins: Alanna, Alana, Alaina, Alayna, Allana, Alanis, Alannah, Allannah, Alannis
Diminutivos feminins: Lana
Croata: Alen
Esloveno: Alen

 Referencias 

Categoría:Antroponimos d'orichen celta
Categoría:Antroponimos masculins